คือหนูเป็นสิวที่หน้ามา7ปีแล้วเพราะใช้ครีมที่ผสมสารต้องห้ามสิวเต็มหน้าเลยคะ แสบร้อนเจ็บจี๊ดๆและคันมากๆตรงที่มีสิวขึ้น..ใช้ยาทาสิวก็ไม่ลด..ครีมทาสิวก็ไม่หาย..ตอนนี้ซื้อยามาทานเอง คลินดามัยซิน300 คนขายร้านยาแนะนำมา ทานอาการคันสิวหาย..แต่ทานไปเกิดอาการเจ็บลิ้นขมคอกรดไหลย้อน..ทานมา4วันแล้วหนูควรทานต่อหรือหยุดทานดีคะ? แล้วจะดื้อยาไหมคะถ้าไม่ทานยาต่อ?
สวัสดีค่ะ ไม่แนะนำซื้อยาฆ่าเชื้อแบบรับประทานมาใช้เอง เนื่องจากหากเชื้อไม่ตรงโรค จะรักษาไม่หายและทำให้เชื้อดื้อยาได้จากอาการที่กล่าวมานั้น แนะนำพบแพทย์เพื่อตรวจให้ได้การวินิจฉัยก่อน ตุ่มแดงที่ใบหน้าอาจเป็นสิว ผื่นแพ้สัมผัสจากครีมที่ใช้แล้วแพ้ ผื่นภูมิแพ้ โรคหน้าแดง หรือการติดเชื้อแบคทีเรียที่ผิวหนังเบื้องต้นหยุดใช้ครีมที่ทำให้มีอาการมากขึ้น อาจลองใช้ครีมกลุ่มเวชสำอางที่ไม่มีส่วนผสมของน้ำหอมและสารกันเสียดูเบื้องต้นก่อน ส่วนการรักษานั้นคงต้องรักษาตามโรคและความรุนแรง ถ้าเป็นสิวจริง การรักษามีทั้งการใช้ยาฆ่าเชื้ับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพ์ออกไซด์ และอีริโทรมัยซิน (Erythromycin) ร่วมกับเบนโซอิล เพ์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวภายใต้การดูแลของแพทย์การดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้